rejauldu/bengali-wikipedia huggingface dataset:
চা স্ক্রিপ্ট, সাধারণত লেখা হয়: চা Script, হলো বাংলা ভাষা নির্ভর একটি প্রোগ্রামিং ভাষা। এটি বিশ্বের সর্বপ্রথম বাংলা নির্ভর প্রোগ্রামিং ভাষা।   নামকরণ  জাভা স্ক্রিপ্টের এই বাংলা সংস্করণকে কফি স্ক্রিপ্টের নাম থেকে অনুপ্রাণিত হয়ে চা স্ক্রিপ্ট নাম দেয়া হয়েছে। কারণ, কফি স্ক্রিপ্টের মতো চা স্ক্রিপ্টের কোডও জাভা স্ক্রিপ্টে কম্পাইল করা হয় এবং মূলত জাভা স্ক্রিপ্টের কোডকেই রান করানো হয়। তবে একই রকমের হলেও চা স্ক্রিপ্ট, কফি স্ক্রিপ্ট থেকে আলাদা এবং স্বকীয়।টেক ম্যাগজি  নির্মাণ  এ ভাষাটি তৈরি করেছেন বাংলাদেশের বেসরকারি বিশ্ববিদ্যালয় নর্থ সাউথ বিশ্ববিদ্যালয়ের কম্পিউটার বিজ্ঞান ও প্রযুক্তি বিভাগের একদল শিক্ষার্থী। তারা হলেন সৈয়দ তানভীর জিসান, আরমান কামাল, মো. নুরুউদ্দিন মনসুর ও মুরসালিন কবির। প্রথম আলো কাজটি তারা করেছেন নর্থ সাউথ বিশ্ববিদ্যালয়ের তড়িৎ ও কম্পিউটার কৌশল বিভাগের সহকারী অধ্যাপক ড. নোভা আহমেদের তত্ত্বাবধানে।  উদাহরণ   লুপ  ক = ১  চলবে  { যদি(ক > ১০)  {  থামো  }  দেখাও(ক + "।ন") ক = ক + ১ }  তথ্যসূত্র   বিষয়শ্রেণী:প্রোগ্রামিং ভাষা
বারবারা অ্যান হোগান (জন্ম: ২৮ ফেব্রুয়ারি ১৯৫২) দক্ষিণ আফ্রিকার মন্ত্রিসভার স্বাস্থ্য ও সরকারি উদ্যোগের প্রাক্তন মন্ত্রী হিসাবে দায়িত্ব পালন করেছেন।    জীবনের প্রথমার্ধ  হোগান বক্সবার্গের সেন্ট ডমিনিক'স ক্যাথলিক স্কুল ফর গার্লস-এ পড়াশোনা করেন এবং উইটওয়াটারস্র্যান্ড বিশ্ববিদ্যালয় থেকে ডিগ্রি অর্জন করেন।   Who's Who Southern Africa হোগানের অ্যাকাউন্টিং ও অর্থনীতিতে যোগ্যতা রয়েছে।    ব্যক্তিগত জীবন  ১৯৯০ সালে কারাগার থেকে মুক্তি পাওয়ার পর বারবারা হোগান আহমেদ কাঠরাদার সাথে দেখা করেন।     তথ্যসূত্র    বহিঃসংযোগ    দক্ষিণ আফ্রিকার ইতিহাস সংরক্ষণাগার: বারবারা হোগান  ANSA ওয়েবসাইট  বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভিটভাটারস্র্যান্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:দক্ষিণ আফ্রিকান বন্দী ও আটক বিষয়শ্রেণী:২০শ শতাব্দীর দক্ষিণ আফ্রিকান নারী রাজনীতিবিদ বিষয়শ্রেণী:দক্ষিণ আফ্রিকার নারী মন্ত্রী বিষয়শ্রেণী:আইরিশ বংশোদ্ভূত দক্ষিণ আফ্রিকান ব্যক্তি বিষয়শ্রেণী:আফ্রিকান ন্যাশনাল কংগ্রেসের রাজনীতিবিদ বিষয়শ্রেণী:দক্ষিণ আফ্রিকার স্বাস্থ্যমন্ত্রী
জেসি ড্যানিয়েলসন কলোরাডো রাজ্যের একজন আমেরিকান রাজনীতিবিদ। তিনি কলোরাডো স্টেট সিনেটের একজন নির্বাচিত সদস্য যিনি ডিস্ট্রিক্ট ২০ এর পর ডিস্ট্রিক্ট ২২-এর প্রতিনিধিত্ব করছেন। পূর্বে, তিনি জেফারসন কাউন্টির জেলা ২৪-এর প্রতিনিধিত্বকারী কলোরাডো হাউস অফ রিপ্রেজেন্টেটিভসে কাজ করেছেন। একজন ডেমোক্র্যাট হিসেবে ড্যানিয়েলসন ৪ নভেম্বর, ২০১৪ সালের সাধারণ নির্বাচনে প্রথম নির্বাচিত হন।   নির্বাচনের ইতিহাস  ২১শে জানুয়ারী, ২০১৪-এ, ড্যানিয়েলসন একটি প্রেস বিজ্ঞপ্তিতে তার প্রার্থিতা ঘোষণা করেন। "Jessie Danielson Announces Candidacy for House District 24" , 1/21/2014.Lynn Bartels, "Rep. Sue Schafer opts against seeking fourth term"; The Denver Post, 1/13/2014.  ১২ জানুয়ারী, ২০১৪-এ, স্থানীয় এজওয়াটার সিটি কাউন্সিলের সদস্য এবং ডেমোক্র্যাট ক্রিস্টিয়ান টিগার্ডিন এই আসনের জন্য তার প্রার্থীতা জমা দেন। Hugh Johnson, "Teegardin announces candidacy for House seat" ; Golden Transcript, 1/22/2014. Colorado Secretary of State, Candidate and Candidate Committee Detail. ড্যানিয়েলসনের ফাইলিং ডেমোক্র্যাটিক মনোনয়নের জন্য একটি প্রাথমিক রেস তৈরি করেছিল। কলোরাডোতে প্রাথমিক ব্যালটের জন্য যোগ্যতা অর্জন করতে, প্রার্থীদের রাজনৈতিক দলগুলির দ্বারা অনুষ্ঠিত মনোনীত সমাবেশগুলিতে উপবিষ্ট প্রতিনিধিদের কমপক্ষে ৩০% ভোট জিততে হতো৷ ২৯ মার্চ, ২০১৪-এ ডেমোক্র্যাটিক অ্যাসেম্বলিতে ড্যানিয়েলসন ৯৯টি ভোটের মধ্যে ৫৮টি (বা ৫৮.৬%) পেয়েছিলেন, বাকিতে টিগার্ডিন জয়লাভ করেছিলেন; অর্থাৎ উভয় প্রার্থীই গণতান্ত্রিক প্রাথমিক ব্যালটের জন্য যোগ্য ছিলেন৷ "Jessie Danielson Wins Democratic Assembly" ; www.jessiedanielson.com, 3/29/2014. ড্যানিয়েলসন সর্বাধিক ভোট পেয়ে প্রাথমিক ব্যালটে "শীর্ষ লাইন" জিতেছেন।  ডেমোক্র্যাটিক প্রাইমারি নির্বাচনে ড্যানিয়েলসন টিগার্ডিনকে পরাজিত করেন, যার ফলে নভেম্বর ৪, ২০১৪ সাধারণ নির্বাচনে ডেমোক্র্যাটিক প্রার্থী মনোনীত হন। Jefferson County Clerk & Recorder, 2014 Primary Election Results.   সাধারণ নির্বাচন  ডেমোক্রেটিক পার্টির প্রাইমারিতে জয়লাভ করার পর, ড্যানিয়েলসন ২০১৪ সালের সাধারণ নির্বাচনের ব্যালটে রিপাবলিকান জো ডিমটের মুখোমুখি হন-যিনি রিপাবলিকান পার্টির প্রাইমারিতে বিনা প্রতিদ্বন্দ্বিতায় ছিলেন। ড্যানিয়েলসন এই নির্বাচনে জয়লাভ করেন, যা ৪ নভেম্বর, ২০১৪-এ শেষ হয়েছিল Jefferson County Clerk & Recorder, 2014 General Election Results.   পুরস্কার এবং স্বীকৃতি  ড্যানিয়েলসন তার অফিসে থাকাকালীন নিম্নলিখিত পুরস্কার এবং স্বীকৃতি পেয়েছেন:   ২০১৮ ট্রেলব্লেজার অফ দ্য ইয়ার অ্যাওয়ার্ড, এমার্জ কলোরাডো co.emergeamerica.org  ২০১৭ সালের বিধায়ক, কলোরাডো কমিউনিটি কলেজ সিস্টেম Coloradopolitics.com, 9/26/2017  ২০১৭ লেজিসলেটিভ লিডারশিপ অ্যাওয়ার্ড, কলোরাডো কাউন্টি ক্লার্কস অ্যাসোসিয়েশন Coloradopolitics.com 6/20/2017  ২০১৭ সালের আইনসভার পুরস্কার, উন্নয়নমূলক প্রতিবন্ধী সংস্থান কেন্দ্র Coloradopolitics.com, 10/27/2017  ২০১৬ ফ্রেন্ড অফ লেবার অ্যাওয়ার্ড, জেফারসন কাউন্টি ডেমোক্রেটিক পার্টি   ২০১৬ ফার্ম ব্যুরোর বন্ধু, কলোরাডো ফার্ম ব্যুরো The Denver Post, 6/1/2016   তথ্যসূত্র    বহিঃসংযোগ      Jessie Danielson at the Colorado General Assembly  Ballotpedia.org: Jessie Danielson  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ইউনিভার্সিটি অব কলোরাডো বোল্ডারের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন নারী রাজনীতিবিদ
ঋতু শিবপুরী একজন ভারতীয় অভিনেত্রী ও মডেল, যিনি হিন্দি এবং কন্নড় চলচ্চিত্রে তার কাজের জন্য উল্লেখযোগ্য। তিনি অভিনেতা ওম শিবপুরী এবং অভিনেত্রী সুধা শিবপুরীর কন্যা। ঋতু ১৯৯৩ সালের আঁখে চলচ্চিত্রে একটি প্রধান চরিত্রে অভিনয়ের মাধ্যমে অভিনেত্রী হিসেবে আত্মপ্রকাশ করেন, যেটি সেই বছরের সর্বোচ্চ আয় করা চলচ্চিত্র ছিল।   অভিনীত চলচ্চিত্র   ১৯৯৩: আঁখে  ১৯৯৫: হাম সব চোর হ্যায়  ১৯৯৫: রক ড্যান্সার  ১৯৯৭: আর ইয়া পার  ১৯৯৭: ভাই ভাই  ১৯৯৭: ডোঙ্গাটা  ১৯৯৯: জেড  ১৯৯৯: ন্যায়দেবতা  ১৯৯৯: কালা সাম্রাজ্য  ২০০০: হাদ কর দি আপনে  ২০০০: গ্ল্যামার গার্ল  ২০০১: লজ্জা  ২০০২: শক্তি: দ্য পাওয়ার  ২০০৫: ইলান  ২০০৫: দুবাই রিটার্ন  ২০০৬: এক জিন্দ এক জান   টেলিভিশন   ২০১৬: ২৪ - ডা. সানি  ২০১৭: ইস পেয়ার কো কেয়া নাম দুঁ থ্রি - ইন্দ্রাণী যশ নারায়ণ বশিষ্ঠ  ২০১৯: নজর - শলাকা, কোহরে'র রানী  ২০১৯: ভিশ - রুদ্রমা, আলিয়ার সহকারী, একজন জাদুকর  ২০১৯: কারেনজিৎ কৌর - দ্য আনটোল্ড স্টোরি অফ সানি লিওন (ওয়েব সিরিজ) - নীনা, জসপাল সিং ভোহরার প্রেমে আগ্রহী মহিলা  ২০২৩: ক্লাস   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:রাজস্থানের ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:১৯৭৫-এ জন্ম
বাগনান রেলওয়ে স্টেশন হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি বাগনান এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৪৫ কি.মি. দূরে স্টেশনটি অবস্থিত।  ইতিহাস বাগনান রেলওয়ে স্টেশনটি পশ্চিমবঙ্গের বাগনান স্টেশন রোড সাউথ, বাগনান এ অবস্থিত। স্টেশন কোড হল (বিজেডএন)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি ঘোড়াঘাটা এবং কুলগাছিয়া এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। এছাড়া ৪টি এক্সপ্রেস ট্রেন এই স্টেশন দাঁড়ায়। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।  তথ্যসূত্র   বিষয়শ্রেণী:হাওড়া জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৯০০-এ ভারতে চালু রেলওয়ে স্টেশন
সাপ্তাহিক ইকোনমিক টাইমস বাংলাদেশের একটি সাপ্তাহিক পত্রিকা। এটির সম্পাদক হিসেবে আছেন শওকত মাহমুদ। এটি ১৯৯৫ সালে সম্পাদক/প্রকাশক মুনিরুল হক কর্তৃক প্রতিষ্ঠিত হয়। বর্তমানে ৮ পৃষ্ঠায় প্রকাশিত এই পত্রিকার প্রথম ও শেষ পাতা রঙিন হিসেবে ছাপা হয় এবং অন্যান্য পৃষ্ঠাগুলি সাদা এবং কালোতে ছাপা হয়। পত্রিকাটির সদর দপ্তর ঢাকার কাকরাইলে অবস্থিত।   প্রথম পৃষ্ঠা  রাজনীতি  ব্র্যান্ড যাত্রা  ব্যাংকিং ও অর্থ  ব্যবসা অর্থ  সম্পাদকীয় মন্তব্য  মতামত   এনার্জি পাওয়ার অটো  এডুলয়েড  ভ্রমণ ও বিমান চলাচল  টেক পারলি  শেষের পৃষ্ঠা   সম্পাদক  শওকত মাহমুদ সাপ্তাহিক ইকোনমিক টাইমসের সম্পাদক। তিনি জাতীয় প্রেসক্লাবেরও সভাপতি ছিলেন।   তথ্যসূত্র   ইক ইক ইক ইক
ইতিহাস দেওয়ান গৌউস খান ১১০৫ হিজরী সনে মসজিদটি প্রতিষ্ঠিত করেন। তিনি মোঘল আমলে এখানকার গভর্নর ছিলেন। ব্রিটিশ আমলে ভূমিকম্পে এর ব্যাপক ক্ষতিসাধন হয়। পরবর্তীতে এটিকে পুনঃ সংস্কার কর হয় এবং এটি সর্বস্তরের সন্মিলিত প্রচেষ্টায় নির্মাণ ব্যয় কার্য সম্পন্ন করেন।  অবস্থান কিশোরগঞ্জ জেলার বাজিতপুর উপজেলায় দেওয়ান বাড়ী মসজিদের অবস্থান।  স্থাপত্যশৈলী মসজিদটির সুনিপুন সৌন্দর্য্যময় কারুকার্য চমৎকার এবং নির্মাণশৈলী মোঘল ও সেন বংশীয় স্থাপত্যের স্পষ্ট নিদর্শন রয়েছে। ৩ গম্বুজ বিশিষ্ট মসজিদটির পশ্চিম দেয়ালে ৩ টি মেহরাব রয়েছে। এছাড়া ৪ টি বড় কোণিক মিনার, ৫টি দরজা এবং ২ টি শিলালিপি রয়েছে।  আরও দেখুন  বাংলাদেশের মসজিদের তালিকা  ঢাকা বিভাগের মসজিদের তালিকা  তথ্যসূত্র   বিষয়শ্রেণী:কিশোরগঞ্জ জেলার মসজিদ
ঙ্গাগ-দ্বাং-'ফ্রিন-লাস () (১৬৬১-১৭২৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম আ-ম্দো-ঝ্বা-দ্মার () উপাধিধারী বৌদ্ধ লামা ছিলেন।   সংক্ষিপ্ত জীবনী  ঙ্গাগ-দ্বাং-'ফ্রিন-লাস ১৬৬১ খ্রিষ্টাব্দে তিব্বতের আমদো অঞ্চলে ঝ্বা-দ্মার () পরিবারগোষ্ঠীতে জন্মগ্রহণ করেন। তার পিতার নাম ছিল কার্মা-স্ক্যাব্স ()। তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুতো তন্ত্র মহাবিদ্যালয় থেকে শিক্ষালাভ করেন। ১৭১৫ খ্রিষ্টাব্দে তিনি লা-মো-ব্দে-ছেন () বৌদ্ধবিহারের প্রধানের দায়িত্ব লাভ করেন এবং জীবনের শেষ বারো বছর এই পদে থাকেন।   তথ্যসূত্র   বিষয়শ্রেণী:১৬৬১-এ জন্ম বিষয়শ্রেণী:১৭২৬-এ মৃত্যু বিষয়শ্রেণী:আমদো ঝামার
মল্লিকা সাগর একজন ভারতীয় শিল্প সংগ্রাহক এবং নিলামকারী।   জীবনী  মল্লিকা সাগরের জন্ম ১৯৭৫ সালের ৩রা আগস্ট, ভারতের মহারাষ্ট্র রাজ্যের বোম্বেতে। কিশোর বয়সে তিনি একটি বই পড়েন, যেখানে প্রধান চরিত্রটি ছিল একজন মহিলা নিলামকারীর। এই বই থেকে নিলাম ব্যবসার সাথে তাঁর পরিচয় হয় এবং এটি তাঁকে নিলামকারী হতে অনুপ্রাণিত করে।   কর্মজীবন  মল্লিকা সাগর ফিলাডেলফিয়ার ব্রিন মার কলেজ থেকে শিল্প ইতিহাসে স্নাতক ডিগ্রি অর্জন করেন। ২০০১ সালে, তিনি আন্তর্জাতিক নিলাম ঘর ক্রিস্টি'স- এর নিউ ইয়র্ক শহরের অফিসে তাঁর কর্মজীবন শুরু করেন, তিনি ছিলেন কোম্পানির প্রথম ভারতীয় মহিলা নিলামকারী। তিনি আধুনিক শিল্পে বিশেষজ্ঞ ছিলেন এবং মুম্বাইয়ের পুণ্ডোলের শিল্প গ্যালারির মতো অন্যান্য নিলাম ঘরগুলিতে নিলামকারী হিসেবে কাজ করেছিলেন।  ২০২১ সালে, প্রো কাবাডি লীগে, প্রতিযোগিতার অষ্টম মরশুমের আগে লীগের খেলোয়াড়দের জন্য নিলামের আয়োজন করে মল্লিকা সাগর একজন ক্রীড়া নিলামকারী হিসেবে আবির্ভুত হন। তিনি প্রো কাবাডি লীগের নিলাম আয়োজনকারী প্রথম মহিলা নিলামকারী ছিলেন। ২০২১ সালের ইন্ডিয়ান প্রিমিয়ার লিগের নিলামের আগে সতর্কতামূলক ব্যবস্থা হিসেবে নিলামকারী হিউ এডমিডসের কাছ থেকে তাঁর বিকল্প হিসেবে কাজ করার জন্য তিনি একটি আমন্ত্রণ পেয়েছিলেন কারণ এই ইভেন্টটি কোভিড-১৯ এর বৈশ্বিক মহামারির মাঝামাঝি সময়ে অনুষ্ঠিত হয়েছিল। তিনি মহিলা প্রিমিয়ার লীগের প্রথম সংস্করণের নিলামকারী হিসেবে খেলোয়াড় নিলামের আয়োজন করেছিলেন। দুবাইতে ২০২৪ সালের ইন্ডিয়ান প্রিমিয়ার লিগের নিলামের জন্য তাঁকে নিলামকারী হিসেবে ঘোষণা করা হয়েছিল, তিনি এডমিডসের স্থলাভিষিক্ত হন। তিনি ইন্ডিয়ান প্রিমিয়ার লীগের প্রথম মহিলা নিলামকারী ছিলেন। ২০২৪ সালের নভেম্বরে, তাঁকে ২০২৫ সালের ইন্ডিয়ান প্রিমিয়ার লিগের নিলাম আয়োজনের জন্য নিলামকারী হিসেবে নিযুক্ত করা হয়।   তথ্যসূত্র   বিষয়শ্রেণী:২১শ শতাব্দীর ভারতীয় নারী বিষয়শ্রেণী:১৯৭৫-এ জন্ম বিষয়শ্রেণী:ব্রিন মার কলেজের প্রাক্তন শিক্ষার্থী বিষয়শ্রেণী:মুম্বইয়ের ব্যক্তি বিষয়শ্রেণী:জীবিত ব্যক্তি
সৈয়দ নজিবুল বশর মাইজভান্ডারী (জন্ম ২ ডিসেম্বর ১৯৫৯) হলেন বাংলাদেশের একজন মাজার ভিত্তিক রাজনীতিবিদ। তিনি চট্টগ্রাম-২ ও চট্টগ্রাম-৪ আসনের সাবেক সংসদ সদস্য। মহাজোটের অংশিদার বাংলাদেশ তরিকত ফেডারেশনের চেয়ারম্যান তিনি।   প্রাথমিক জীবন  সৈয়দ নজিবুল বশর মাইজভান্ডারী ২ ডিসেম্বর ১৯৫৯ সালে তৎকালীন পূর্ব পাকিস্তানের চট্টগ্রামের ফটিকছড়ির আজিম নগরে জন্মগ্রহণ করেন। তার ২ ছেলে দুই ছেলে সৈয়দ তৈয়বুল বশর মাইজভান্ডারী ও সৈয়দ আফতাবুল বশর মাইজভান্ডারী।  তিনি সৈয়দ গোলামুর রহমান মাইজভান্ডারীর দৌহিত্র।   রাজনৈতিক জীবন  মাইজভান্ডারী মাজার ভিত্তিক ইসলামিক রাজনৈতিক দল তরিকত ফেডারেশনের চেয়ারম্যান। মাজারগুলির একটি সংগঠন মাইজভাণ্ডারী বাংলাদেশ দরগাহ মাজার ফেডারেশনের তিনি সভাপতি।   তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চট্টগ্রাম-৪ আসন থেকে সংসদ সদস্য নির্বাচিত হন।   ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে চট্টগ্রাম-৪ আসন থেকে তিনি স্বতন্ত্র প্রার্থী হিসেবে সংসদ সদস্য নির্বাচিত হন। পরবর্তীতে এরপর বিএনপিতে যোগদান করেন।    ১৯৯৭ সালে  বিএনপি চেয়ারপার্সন বেগম খালেদা জিয়া তাকে দলটির ওলামা সংগঠন জাতীয়তাবাদী ওলামা দলের আহ্বায়ক ঘোষণা করেন।   ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ধানের শীষ প্রতীক নিয়ে চট্টগ্রাম-২ আসন থেকে নির্বাচন করলেও প্রয়াত সংসদ সদস্য রফিকুল আনোয়ারের কাছে হেরে যান তিনি।   ২০০৫ সালে বিএনপি ছেড়ে তিনি মাজার ভিত্তিক ইসলামিক রাজনৈতিক দল তরিকত ফেডারেশন গঠন করে নিজেকে চেয়ারম্যান ঘোষণা করেন।    ২০০৮ সালের নবম জাতীয় জাতীয় সংসদ নির্বাচনে তিনি নিজে ঢাকা-২, ঢাকা-১৪ ও ঢাকা-১৬ সহ আরও ৪২ আসনে তরিকত ফেডারেশন নির্বাচনের অভিজ্ঞতা লাভ করেছিল কিন্তু সংসদে কোনো আসন জয়ী হয়নি।   ২০১৪ সালের দশম ও ২০১৮ সালের একাদশ জাতীয় সংসদ নির্বাচনে তিনি মহাজোটের প্রার্থী হিসেবে নৌকা প্রতীকে সংসদ সদস্য হন।   ২০২৪ সালের দ্বাদশ জাতীয় সংসদ নির্বাচনে তিনি মহাজোটের মনোনয়ন পান নাই।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:বাংলাদেশী রাজনৈতিক দলের প্রতিষ্ঠাতা বিষয়শ্রেণী:বাংলাদেশ তরিকত ফেডারেশনের রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
মালদ্বীপ সংস্কার আন্দোলন () ছিল মালদ্বীপের একটি রাজনৈতিক দল যা আনুষ্ঠানিকভাবে ২০ নভেম্বর ২০১৯ সালে প্রতিষ্ঠিত হয়েছিল। নির্বাচন কমিশন ২ অক্টোবর ২০১৯ তারিখে গঠনের অনুমোদন দেয়। মালদ্বীপের প্রগ্রেসিভ পার্টির দিকনির্দেশনা নিয়ে আবদুল্লাহ ইয়ামিনের সাথে মতবিরোধের পরে এমআরএম ইউমনা মাউমুনের পিতা এবং সাবেক রাষ্ট্রপতি মাউমুন আব্দুল গাইয়ুম  এর প্রতিষ্ঠাতা পার্টির ধারণা করেছিলেন।  ২৪ মে ২০২৩-এ, নির্বাচন কমিশন এমআরএম বিলুপ্ত করার সিদ্ধান্ত জারি করে, কারণ দলটি আইন দ্বারা বাধ্যতামূলকভাবে ন্যূনতম ৩,০০০ সদস্য বজায় রাখতে ব্যর্থ হয়েছিল।   ইতিহাস  এমআরএম ছিল মাউমুন আবদুল গাইয়ুম দ্বারা প্রতিষ্ঠিত রাজনৈতিক দল, যিনি দলের প্রতিষ্ঠাতা হিসেবে এশিয়ার সবচেয়ে দীর্ঘ মেয়াদী রাষ্ট্রপতি ছিলেন। তিনি ২০০৫ সালে মালদ্বীপে রাজনৈতিক দলগুলিকে বৈধ করার সম্মতি দেওয়ার পরে দিভেহি রায়িথুঞ্জ পার্টি (ডিআরপি) প্রতিষ্ঠা করেন। তৎকালীন দলের নেতা আহমেদ থাসমিন আলীর সাথে তার বিরোধের কারণে তিনি ২০১১ সালের অক্টোবরে মালদ্বীপের প্রগ্রেসিভ পার্টি (পিপিএম) ত্যাগ করেন এবং প্রতিষ্ঠা করেন। তা সত্ত্বেও মাউমুন ২০১৭ সালে পিপিএম ত্যাগ করেন তার বিচ্ছিন্ন সৎ ভাই, সাবেক রাষ্ট্রপতি আবদুল্লাহ ইয়ামিনের সাথে নেতৃত্ব নিয়ে বিরোধের কারণে।  দল গঠনের অনুষ্ঠান ৭ নভেম্বর ২০১৯-এ অনুষ্ঠিত হয়েছিল যেখানে প্রাক্তন রাষ্ট্রপতি, মামুনকে দলের সভাপতি হিসাবে নিযুক্ত করা হয়েছিল। মালদ্বীপ সংস্কার আন্দোলন (এমআরএম) নির্বাচন কমিশনে ২০ নভেম্বর ২০১৯ তারিখে নিবন্ধনের আনুষ্ঠানিক শংসাপত্র পেয়েছে।  ২ অক্টোবর ২০২১-এ এমআরএম এর কংগ্রেস অনুষ্ঠিত হয় এবং প্রাক্তন এমপি আহমেদ ফারিস মাউমুন এর সভাপতি নির্বাচিত হন এবং আইমিনাথ নাদিরা এবং শাজায়েল শিয়াম ডেপুটি হিসাবে নির্বাচিত হন।   তথ্যসূত্র   বিষয়শ্রেণী:মালদ্বীপের রাজনৈতিক দল বিষয়শ্রেণী:২০২৩-এ বিলুপ্ত রাজনৈতিক দল বিষয়শ্রেণী:২০১৯-এ প্রতিষ্ঠিত রাজনৈতিক দল বিষয়শ্রেণী:মালদ্বীপের ইসলামি রাজনৈতিক দল
প্রোটন ভিপিএন হলো ২০১৭ সালে চালু হওয়া একটি ভিপিএন পরিষেবা। সুইজারল্যান্ডীয় কোম্পানি প্রোটন এজি এটি পরিচালনা করে; প্রতিষ্ঠানটি প্রোটন মেইল নামে একটি ইমেল পরিষেবাও প্রদান করে। তাদের প্রাতিষ্ঠানিক ওয়েবসাইট অনুযায়ী, প্রোটন ভিপিএন এবং প্রোটন মেইল একই ব্যবস্থাপনা দল কর্তৃক পরিচালিত, একই অফিস ও প্রযুক্তিগত সম্পদ ব্যবহার করে, এবং সুইজারল্যান্ডের প্ল্যান-লে-ওয়াতে অবস্থিত সদরদপ্তর থেকে পরিচালিত হয়। ২০২৪ সালের ১৭ জুন কোম্পানিটি ঘোষণা করে যে তারা প্রোটন ফাউন্ডেশনের অধীনে একটি অলাভজনক কাঠামোতে রূপান্তরিত হবে।   বৈশিষ্ট্য    ১ অক্টোবর ২০২৫ অনুযায়ী, ১২৬টি দেশে প্রোটন ভিপিএনের মোট ১৫,৩৩০টি সার্ভার রয়েছে। এই সার্ভারগুলির মধ্যে প্রোটন ভিপিএন কিছু সার্ভারের মালিক এবং সেগুলো তারা নিজেরা পরিচালনা করে, তবে অধিকাংশ সার্ভারের মালিক এম২৪৭ এবং ডেটাক্যাম্প লিমিটেডের মতো এএসএন কোম্পানিসমূহ।   প্রোটন ভিপিএন পরিষেবাটি উইন্ডোজ, ম্যাকওএস, লিনাক্স, অ্যান্ড্রয়েড, আইওএস এবং ক্রোমওএসে ব্যবহার করা যায়। এছাড়াও, লিনাক্সের জন্য প্রোটন ভিপিএনের একটি কমান্ড-লাইন সরঞ্জাম রয়েছে এবং এটি আইপিসেক প্রোটোকল ব্যবহার করেও চালানো যায়। প্রোটন ভিপিএন একটি ওয়্যারলেস রাউটারেও ইনস্টল করা সম্ভব।  প্রোটন ভিপিএন এইএস-২৫৬ এনক্রিপশনযুক্ত ওপেনভিপিএন (ইউডিপি/টিসিপি), আইকেইভি২ এবং ওয়্যারগার্ড (ইউডিপি/টিসিপি) প্রোটোকল ব্যবহার করে। ২০২২ সালের ১১ অক্টোবর, প্রোটন ভিপিএন তাদের অ্যান্ড্রয়েড, আইওএস এবং ম্যাকওএস ব্যবহারকারীদের জন্য "স্টেলথ প্রোটোকল" প্রকাশ করে। এটি ভিপিএন ট্র্যাফিককে এইচটিটিপিএস ট্র্যাফিক হিসেবে ছদ্মবেশিত করার জন্য তৈরি করা হয়। পরবর্তীতে, ২০২৪ সালের আগস্টে প্রোটন ভিপিএন ঘোষণা করে যে তারা তাদের উইন্ডোজ ক্লায়েন্টেও স্টেলথ প্রোটোকল যুক্ত করেছে।  প্রোটন ভিপিএনের একটি “কোনও-লগ-নয়” নীতি রয়েছে, যার অর্থ হলো এটি ব্যবহারকারীদের কার্যক্রম সংরক্ষণ করে না। এই নীতিটি ইউরোপীয় নিরাপত্তা নিরীক্ষা প্রতিষ্ঠান সিকিউরিটাম দ্বারা স্বাধীনভাবে যাচাই করা হয়।  ২০২০ সালের জানুয়ারিতে, প্রোটন ভিপিএন তাদের সব প্ল্যাটফর্মের উৎস কোড প্রকাশ করে এবং এসইসি কনসাল্ট নামক নিরাপত্তা প্রতিষ্ঠানকে দিয়ে একটি নিরাপত্তা নিরীক্ষা করায়।   ২০২৫ সালের মার্চ মাসে, ভিভালডি তাদের ডেস্কটপ অ্যাপে প্রোটন ভিপিএন সংযুক্ত করে, যার মাধ্যমে ভিভালডির সব ব্যবহারকারী প্রোটন ভিপিএনের ফ্রি স্তরের পরিষেবা ব্যবহার করতে পারেন।  তথ্যসূত্র   বহিঃসংযোগ     বিষয়শ্রেণী:ইন্টারনেট গোপনীয়তা বিষয়শ্রেণী:ভার্চুয়াল প্রাইভেট নেটওয়ার্ক পরিষেবা বিষয়শ্রেণী:মুক্ত ও উন্মুক্ত উৎসের অ্যান্ড্রয়েড সফটওয়্যার বিষয়শ্রেণী:প্রোটন এজি
কামুরুদ্দিন নগর (ইংরেজি:Quammruddin Nagar), ভারতের ন্যাশনাল ক্যাপিটাল টেরিটোরি অফ দিল্লী রাজ্যের পশ্চিম জেলার একটি শহর ।   জনসংখ্যার উপাত্ত  ভারতের ২০০১ সালের আদমশুমারি অনুসারে কামুরুদ্দিন নগর শহরের জনসংখ্যা হল ১০,২৪০ জন। এর মধ্যে পুরুষ ৫৫%, এবং নারী ৪৫%।  এখানে সাক্ষরতার হার ৬৭%, । পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে কামুরুদ্দিন নগর এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
দৈনিক সংগ্রাম একটি বাংলা দৈনিক পত্রিকা, যা বাংলাদেশ জামায়াতে ইসলামীর সাথে সম্পর্কিত এবং ঢাকা থেকে প্রকাশিত হয়। এর সম্পাদক আযম মীর শাহীদুল আহসান। দৈনিক সংগ্রাম বাংলাদেশ ও বিশ্বের খবর, স্থানীয় এবং আঞ্চলিক দৃষ্টিভঙ্গি, বিনোদন, ব্যবসা, বিজ্ঞান, প্রযুক্তি, খেলাধুলা, সিনেমা, চাকরি, শিক্ষা, স্বাস্থ্য, পরিবেশ, মানবাধিকারসহ নানা বিষয় নিয়ে সংবাদ প্রকাশ করে।   পত্রিকার বিবরণ  সংগ্রাম একটি দৈনিক প্রকাশিত জাতীয় পত্রিকা। বাংলাদেশ পাবলিকেশন্স লিমিটেড প্রতিষ্ঠান দৈনিক সংগ্রাম আল ফালাহ প্রিন্টিং প্রেস থেকে মুদ্রিত ও প্রকাশিত হয়।  এটি একইসাথে 'ব্রডশিট' আকারে ও অনলাইন সংস্করণে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। পত্রিকাটি চার রঙে মুদ্রিত। নিয়মিত সংখ্যা ৮ পৃষ্ঠা। দৈনিক সংগ্রামের নিয়মিত আয়োজনের মধ্যে রয়েছে, প্রথম পাতা, শেষ পাতা, খেলা, অর্থনীতি, শিক্ষা, মতামত, সমাজ সংস্কৃতি, সাহিত্য, ফিচার, বিজ্ঞান ও প্রযুক্তি, লাইফ স্টাইল, চাকরির খবর, দুর্ঘটনা, পরিবেশ, প্রবাস, রাজধানী, রাজনীতি, শোক সংবাদ, সংসদ, জাতীয়, গ্রাম-গঞ্জ-শহর, আদালত, অপরাধ।  বাংলাদেশের স্বাধীনতা যুদ্ধে ভূমিকা ১৯৭০ সালের ১৭ জানুয়ারি পত্রিকাটি যাত্রা শুরু করে। ১৯৭১ সালে বাংলাদেশের স্বাধীনতা যুদ্ধ শুরুর পূর্বে ও যুদ্ধের সময় দৈনিক সংগ্রাম তৎকালীন পূর্ব পাকিস্তান জামায়াতে ইসলামীর মুখপত্র হিসেবে কাজ করে। জামায়াতে ইসলামী বাংলাদেশের স্বাধীনতার বিরোধীতা করে ও স্বাধীনতার বিপক্ষে জনমত গড়ে তুলতে দৈনিক সংগ্রামের মাধ্যমে প্রচার চালায়। সেসময় জামায়াত ও ছাত্রসংঘের নেতা গোলাম আযম ও আলী আহসান মুহাম্মদ মুজাহিদ বিভিন্ন ধরনের মন্তব্য অপারেশন সার্চলাইটের পর থেকে সংগ্রাম পত্রিকায় নিয়মিত প্রকাশিত হত। মানবতাবিরোধী অপরাধের জন্য দোষী সাব্যস্ত ও সর্বোচ্চ আদালত কর্তৃক মৃত্যুদণ্ডপ্রাপ্ত, আব্দুল কাদের মোল্লা ও  মুহাম্মদ কামারুজ্জামান সংগ্রামের নির্বাহী সম্পাদক ছিলেন।   বিতন   কার্যালয় ভাংচুর  ২০১৯ সালের ১২ ডিসেম্বর পত্রিকার প্রথম পৃষ্ঠায় আব্দুল কাদের মোল্লাকে ‘শহীদ’ উল্লেখ করে সংবাদ প্রকাশের পরিপ্রেক্ষিতে ১৩ ডিসেম্বর মুক্তিযুদ্ধ মঞ্চ নামক একটি সংগঠন পত্রিকাটির বড় মগবাজার কর্যালয় ও ছাপাখানা ভাংচুর চালায়। এর আগে ২০১৩ সালেও পত্রিকার কার্যালয়ে ভাঙচুরের ঘটনা ঘটে।   মিডিয়া বাতিল  ২০১৯ সালের ১২ ডিসেম্বর পত্রিকার প্রথম পৃষ্ঠায় আব্দুল কাদের মোল্লাকে ‘শহীদ’ উল্লেখ করে সংবাদ প্রকাশের পরিপ্রেক্ষিতে ২৩ জানুয়ারি ২০২০ সালে পত্রিকাটির মিডিয়া তালিকাভুক্তি বাতিল করে বাংলাদেশ চলচ্চিত্র ও প্রকাশনা অধিদপ্তর। এ আদেশের ফলে দৈনিক সংগ্রাম সরকারি বিজ্ঞাপন ও যাবতীয় সুযোগ-সুবিধা থেকে বঞ্চিত হয়।    আরও দেখুন   বাংলাদেশের সংবাদপত্রের তালিকা  বাংলাদেশ সংবাদ সংস্থা  সংবাদ তরঙ্গ   ইউনাইটেড নিউজ অব বাংলাদেশ   তথ্যসূত্র    বহিঃসংযোগ   অফিসিয়াল ওয়েবসাইট   সং সং সং সং সং সং সং
ধুলিয়া ভারতের পশ্চিমবঙ্গ রাজ্যের হাওড়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ধুলিয়া শহরের জনসংখ্যা হল ১৮,৩৯৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৮১%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে ধুলিয়া এর সাক্ষরতার হার বেশি।  এই শহরের জনসংখ্যার ৮% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার শহরতলি
পথে হল দেরী অগ্রদূত পরিচালিত বাংলা চলচ্চিত্র। এই চলচ্চিত্রটি ৫ ডিসেম্বর ১৯৫৭ সালে অগ্রদূত চিত্র ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, ছবি বিশ্বাস, ভারতী দেবী এবং অনুপ কুমার। চলচ্চিত্রটির কাহিনীকার প্রতিভা বসু। বাংলা চলচ্চিত্র জগতে এটিই প্রথম রঙিন চলচ্চিত্র। gevacolor পদ্ধতিতে প্রথম এই ছবি শুটিং ফ্রেমবন্দী করা হয়। যদিও বর্তমানে কেবল সাদা কালো প্রিন্ট সংরক্ষিত করে রাখা আছে।   অভিনয়ে   উত্তম কুমার - জয়ন্ত   সুচিত্রা সেন - মল্লিকা   ছবি বিশ্বাস - মল্লিকার ঠাকুরদা   ভারতী দেবী - মিস মিত্র   চন্দ্রাবতী দেবী - মিসেস চৌধুরী   জোহর গাঙ্গুলী - ডা চৌধুরী   শ্যাম লাহা - মি মিত্র   কমলা মুখার্জি - আরতি  অনুপ কুমার  শিশির বাতাবয়াল  অনিল ভট্টাচার্য  মিহির ভট্টাচার্য  গোপাল মজুমদার  চিত্রা মণ্ডল  শোভা সেন  সাউন্ডট্রাক  তথ্যসূত্র  বহিঃসংযোগ    বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৫৭-এর চলচ্চিত্র বিষয়শ্রেণী:১৯৫০-এর দশকের নাট্য চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় রঙিন চলচ্চিত্র
অ্যান্ড্রু স্টুয়ার্ট ম্যাককিনলে (জন্ম: ২৪ এপ্রিল ১৯৪৯) একজন ব্রিটিশ লিবারেল ডেমোক্র্যাট রাজনীতিবিদ। তিনি ১৯৯২ সাল থেকে ২০১০ সালের সাধারণ নির্বাচনে পদত্যাগ না করা পর্যন্ত থুরক-এর লেবার সংসদ সদস্য (এমপি) ছিলেন।  ২০২১ সালে তিনি কিংস্টন আপন থেমস লন্ডন বরো কাউন্সিলের লিবারেল ডেমোক্র্যাট কাউন্সিলর হিসেবে নির্বাচিত হন। যদিও কিছুদিন পরে, ২০২২ সালের নির্বাচনে তিনি পদত্যাগ করেন।  ম্যাককিনলে প্রকাশ্যে রাজতন্ত্রের বিলুপ্তিকে সমর্থন করেন এবং একজন প্রজাতন্ত্রী হিসেবে চিহ্নিত হন।List of supporters , republic.org.uk; accessed 6 August 2014.   তথ্যসূত্র    বহিঃসংযোগ    Voting record at Public Whip    বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:পরিবহন ও সাধারণ শ্রমিক ইউনিয়ন সমর্থিত সংসদ সদস্য বিষয়শ্রেণী:উদার গণতন্ত্রী (যুক্তরাজ্য) এর কাউন্সিলর বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৪৯-এ জন্ম বিষয়শ্রেণী:সি-স্প্যানে উপস্থিত ব্যক্তি